**ΑΝΑΚΟΙΝΩΣΗ (Α3, Α2, Β1, Β2, Β3)**

Αγαπημένα μου παιδιά,

μετά από αρκετές μέρες κάτω από συνθήκες ιδιαίτερες επικοινωνώ μαζί σας. Πρώτα εύχομαι να είστε όλες και όλοι υγιείς- εσείς και οι οικογένειές σας.

Έπειτα θέλω να σας ενημερώσω ότι από σήμερα στην ιστοσελίδα του σχολείου μας θα υπάρχουν δραστηριότητες εμπέδωσης της διδαγμένης ύλης για τα μαθήματά μας σε μια προσπάθεια να θυμηθούμε όσα σημαντικά έχουμε διδαχθεί και να δουλέψουμε πάνω σ' αυτά.

Θα μπορείτε να μπαίνετε, να βρίσκετε το τμήμα και το μάθημά  μας και να δουλεύετε με το υλικό, που θα αναρτώ. Αυτό θα υπάρχει την ημέρα, που το έχετε στο ωρολόγιο πρόγραμμά σας (π.χ. Δευτέρα: Οδύσσεια, Ιστορία κ.ο.κ.) Θα μπορείτε επίσης να μου στέλνετε  τις απαντήσεις και τις απορίες σας  στο ηλεκτρονικό μου ταχυδρομείο (giotchrist@gmail.com).

Μέχρι να βρεθούμε και πάλι από κοντά ας κρατήσουμε αυτήν την επικοινωνία και αυτό το πρόγραμμα μελέτης.

Καλή συνέχεια...

Καλή δύναμη  και υπομονή...

Να προσέχετε...